**Minimalni standardi za predmet Zgodovina in teorija drame in gledališča**

1. **letnik**

* Razumevanje pojmov dramaturgija, dramatika, gledališče (gledališka uprizoritev)
* Razumevanje razlik med proznim in dramskim besedilom, upoštevanje dramatizacije
* Poznavanje osnovnih vrst dramskih besedil, sposobnost branja, razbiranja dramskega besedila
* Sposobnost osnovnega dramaturškega razčlenjevanja; uvodnih didaskalij, prostora, časa, dramskega dogajanja, dramske situacije, dramske zgodbe, dramske zgradbe ali kompozicije in dramskih likov
* Prebiranje temeljnih dramskih besedil iz začetkov gledališča, grško in rimsko, iz srednjeveškega gledališča, renesančnega gledališča, klasicističnega in baročnega gledališča, razsvetljenskega in začetkov slovenskega gledališča: Ajshil, *Peržani.* Sofokles, *Kralj Ojdip.* Evripides, *Medeja.* Plavt, *Dvojčka. Burka o jezičnem dohtarju.* Shakespeare, *Hamlet,* Moliere, *Tartuffe.* Linhart, *Ta veseli dan ali Matiček se ženi*

2. **letnik**

* Sposobnost razčlenjevanja dramskega dialoga, dramskih motivov in motivacijskih sil
* Sposobnost teoretičnega in uprizoritvenega ekspliciranja dramskega besedila
* Uporaba dramaturških kategorij (po hevristični metodi) za razčlenjevanje danih/izbranih dramskih besedil
* Prebiranje in opisovanje, primerjanje temeljnih dramskih besedil iz evropske predromantike, evropska dramatike in gledališča v času realizma, naturalizma in moderne. Lessing, *Modri Natan.* Goethe, *Faust (1. del).* Gogolj, *Revizor.* Buechner, *Vojček*, *Leonce in Lena*. Ibsen, *Stebri družbe, Gospa z morja, Nora ali hiša lutk, Rosmersholm, Strahovi.* Strindberg, *Gospodična Julija, Sonata strahov, Inferno.* Čehov (1860 - 1904), *Tri sestre, Striček Vanja, Utva in Češnjev vrt.* Wilde, *Važno je imenovati se Ernest*, *Saloma*
* Sposobnost razumevanja in priprava uprizoritvenega modela

3. **letnik**

* Razumevanje dramske in gledališke umetnine
* Recepcija dramske gledališke umetnine
* Razumevanje in refleksija vloge občinstva, gledalcev, soustvarjalcev in kritikov gledaliških uprizoritev
* Sposobnost uprizarjanja gledaliških prizorov
* Prebiranje, opisovanje in primerjanje temeljnih dramskih besedil iz slovenske dramatike in gledališča v obdobju moderne. Cankar: *Za narodov blagor, Kralj na Betajnovi, Pohujšanje v dolini šentflorjanski, Hlapci, Lepa Vida.* Slavko Grum: *Dogodek v mestu Gogi.* Stanko Majcen: *Kasija,*
* Primerjanje avantgardnih besedil zgodovinske avantgarde s klasičnimi dramaturškimi načeli. Več avtorjev: *Futuristične sinteze*

4. **letnik**

* Sposobnost praktične dramaturške razčlembe celotnega dramskega besedila (ali več - kot maturitetno gradivo)
* Sposobnost upoštevanja dramaturškega algoritma
* Sposobnost celostnega uprizarjanja
* Razumevanje gledališča 20. stoletja (postdramskega, performativnega gledališča), osamosvajanja različnih uprizoritvenih praks (in različnih igralskih tehnik in gledaliških teorij)
* Prebiranje, opisovanje, razčlenjevanje, primerjanje in utemeljevanje temeljnih del svetovne dramatike 20. stoletja (tako evropske kot ameriške). Jarry, *Kralj Ubu*. Brecht, *Učni komadi, Mater Korajža in njeni otroci, Bobni v noči*. Beckett, *Čakajoč Godota.* Ionesco, *Plešasta pevka.* Duerenmatt, *Fiziki*, Genet. *Balkon*, Albee, *Kdo se boji V. Woolf.* Miller, *Smrt trgovskega potnika.* Williams, *Tramvaj Poželenje.* Lorca, *Dom Bernarde Alba*. Strniša. *Ljudožerci, Žabe.* Jesih, *Grenki sadeži pravice*. Zupančič. *Goli pianist, Hodnik, Razred*, Simona Semenič, *Sedem kuharic, štirje soldati in tri Sofije …*